Πιπερίτσες γεμιστές με μπακαλιάρο και γαρίδες
Πιπερίτσες γεμιστές με μπακαλιάρο και γαρίδες με άρωμα Ισπανίας.
8 πιπεριές Φλωρίνης, μεγάλες, 1 κρεμμύδι ξερό μικρό, ψιλοκομμένο, 1/2 σκελίδα σκόρδο, ψιλοκομμένη, 200 γρ. φιλέτο φρέσκου μπακαλιάρου, χωρίς το δέρμα, κομμένο σε κύβους, 200 γρ. γαρίδες, καθαρισμένες, 1 κουτ. σούπας μαϊντανός, ψιλοκομμένος, 1 μικρή ώριμη ντομάτα, τριμμένη, 200 ml ζωμός γαρίδας, 4 κουτ. σούπας ελαιόλαδο, αλάτι, πιπέρι φρεσκοτριμμένο
Προθερμαίνουμε τον φούρνο στους 250°C, στη λειτουργία του αέρα.Στρώνουμε ένα ταψάκι με λαδόκολλα, απλώνουμε τις πιπεριές, τις ραντίζουμε με 2 κουτ. σούπας από το λάδι, αλατοπιπερώνουμε και ψήνουμε για 15-20 λεπτά, μέχρι οι πιπεριές να αρχίσουν να μαυρίζουν. Ξεφουρνίζουμε, τις βάζουμε σε μπολ, σκεπάζουμε με μεβράνη για να «ιδρώσουν» και να είναι πιο εύκολο να ξεφλουδιστούν.Μόλις κρυώσουν, τις ξεφλουδίζουμε προσεκτικά.Μετράμε 6-7 εκ. από κάτω προς το κοτσάνι και κόβουμε, έτσι ώστε να έχουν ένα σχήμα σαν καμπανίτσα.Κρατάμε τις υπόλοιπες, από το σημείο κοπής μέχρι το κοτσάνι, για τη σάλτσα και τις ψιλοκόβουμε.Ζεσταίνουμε 1 κουτ. σούπας ελαιόλαδο σε μέτρια φωτιά και σοτάρουμε το κρεμμύδι με το σκόρδο για 2 λεπτά.Μεταφέρουμε στον πολυκόφτη, προσθέτουμε τον μπακαλιάρο, τις γαρίδες και το υπόλοιπο λάδι και τα χτυπάμε μέχρι να σχηματιστεί μια κρέμα.Προσθέτουμε τον μαϊντανό και αλατοπίπερο, ανακατεύουμε και γεμίζουμε τις πιπεριές.Προθερμαίνουμε τον φούρνο στους 200°C.Τακτοποιούμε τις πιπεριές σε ένα ταψί που έχουμε στρώσει με λαδόκολλα.Ρίχνουμε από πάνω την ντομάτα και τον ζωμό και ψήνουμε για 20-25 λεπτά.Ξεφουρνίζουμε και μεταφέρουμε τις πιπεριές σε πιατέλα.Αδειάζουμε τα υγρά του ταψιού στον πολυκόφτη, προσθέτουμε τις ψιλοκομμένες πιπεριές που κρατήσαμε στην άκρη και χτυπάμε μέχρι να έχουμε μια ομοιογενή σάλτσα.Τη σερβίρουμε σε μπολ και συνοδεύουμε τις γεμιστές πιπεριές.
Γαρίδες,Μπακαλιάρος,Πιπεριές